ai4bharat/Pralekha huggingface dataset:
પ્રધાનમંત્રીનું કાર્યાલય
રચનાત્મકતા અને વૈવિધ્ય એ આપણાં સ્ટાર્ટ-અપ્સની બે અનોખી લાક્ષણિકતાઓ છેઃ પ્રધાનમંત્રી મોદી
પ્રધાનમંત્રી જણાવ્યું હતું કે રચનાત્મકતા અને વૈવિધ્ય ક્ષમતા એ આપણાં સ્ટાર્ટ-અપ્સના દુનિયાની બે અનોખી લાક્ષણિકતાઓ છે. તેઓ આજે વિડિયો કોન્ફરન્સીંગના માધ્યમથી “પ્રારંભ: સ્ટાર્ટ-અપ ઇન્ડિયા ઈન્ટરનેશનલ સમિટ” માં સંબોધન આપી રહ્યા હતા.
રચનાત્મકતા મારફતે સ્ટાર્ટ-અપ્સના નવા અભિગમો, નવી ટેકનોલોજી અને નવા માર્ગોમાં વૃધ્ધિ કરે છે. તે સમયની સાથે સાથે જીર્ણ થઈ ગયેલી વિચાર પ્રક્રિયામાં પણ પરિવર્તન લાવે છે.
મોટી સંખ્યામાં લોકો વિવિધ પ્રકારના વિચારો લઈને આવતા હોવાથી વિવિધીકરણનો અભૂતપૂર્વ વ્યાપ અને સત્વ સાથે વિવિધ ક્ષેત્રોમાં તે સમૂળગુ પરિવર્તન લાવે છે. તેના દ્વારા વિવિધ ક્ષેત્રોમાં ક્રાંતિ આવે છે. આ વ્યવસ્થા તંત્રનુ અનોખુ પાસુ એ છે કે તે વાસ્તવિક દ્રષ્ટિકોણને બદલે ભાવનાથી પ્રેરિત હોય છે. “હું આ કરી શકુ” ની ભાવના આજે ભારત જે રીતે કામ કરી રહ્યું છે તેમાં દેખાઈ આવે છે. તેમ શ્રી મોદીએ જણાવ્યું હતું.
પ્રધાનમંત્રીએ “ભીમ યુપીઆઈ ”નું ઉદાહરણ આપતાં જણાવ્યું હતું કે તેના દ્વારા ચૂકવણીની પધ્ધતિમાં ક્રાંતિ આવી છે. ડિસેમ્બર, 2020 સુધીમાં તો યુપીઆઇ મારફતે ભારતમાં 4 લાખ કરોડથી વધુના વ્યહવારો થયા છે. સમાન પ્રકારે ભારત સોલાર અને આર્ટીફિશિયલ ઈન્ટેલિજન્સ ના ક્ષેત્રમાં પણ અગ્ર સ્થાન ધરાવે છે.
SD/GP/BT
(
નાણા મંત્રાલય
1 ગુજરાત ગર્લ્સ બટાલિયન એનસીસી , અમદાવાદ ખાતે ઈલેક્ટ્રોનિક બેંકિંગ અને સંબંધિત જાગૃતિ પ્રશિક્ષણ 
ભારતની G20 અધ્યક્ષતા હેઠળ, નાણાં પ્રધાનો, સેંટ્રલ બેંકના ગવર્નરો  તેમજ ફાઈનાન્સ અને સેન્ટ્રલ બેંક ડેપ્યુટીઝ ની, ગાંધીનગરમાં 14-18 જુલાઈ, 2023 દરમિયાન નિર્ધારિત 3જી મીટિંગના ભાગરૂપે તેમજ વ્યાપક જાગૃતિ અને ભાગીદારીના ઉદ્દેશ્યથી, ભારતીય રિઝર્વ બેંક, અમદાવાદ દ્વારા 27 જૂન, 2023ના રોજ 1 ગુજરાત ગર્લ્સ બટાલિયન એનસીસી  ખાતે ‘ઈલેક્ટ્રોનિક બેંકિંગ અને સંબંધિત જાગૃતિ પ્રશિક્ષણ ’ પર જનભાગીદારી કાર્યક્રમનું આયોજન કરવામાં આવ્યું હતું. આ કાર્યક્રમમાં લગભગ 270 એનસીસી ની વિદ્યાર્થિનીઓએ ભાગ લીધો હતો.
કાર્યક્રમની અધ્યક્ષતા ભારતીય રિઝર્વ બેંકના ડેપ્યુટી જનરલ મેનેજર શ્રી દેવેન્દ્ર બોંડે એ કરી હતી તથા ભારતીય રિઝર્વ બેંકના અન્ય અધિકારીઓ કાર્યક્રમમાં ઉપસ્થિત રહ્યા હતા. પ્રારંભમાં એનસીસી નાં કમાંડિંગ અધિકારી કર્નલશ્રી નરેશ કુમારએ ભારતીય રિઝર્વ બેંકના અધિકારીઓનું સ્વાગત કર્યું હતું અને ઉપસ્થિત સહભાગીઓને, સચેત રહીને ‘ઈલેક્ટ્રોનિક બેંકિંગ અને જાગૃતિ’ના સત્રનો લાભ લેવાની, સલાહ આપી હતી. ત્યારબાદ, ભારતીય રિઝર્વ બેંકના સહાયક મેનેજર શ્રીમતી શ્રેયા લાલાવતે, ડિજિટલ બેંકિંગ ની સરળતા અને લાભો તેમજ તેના ઉપયોગ દરમિયાન લેવી પડતી સાવચેતીઓ અંગે સંક્ષેપમાં માહિતી આપી. ડિજિટલ બેંકિંગના ફાયદા અને ડિજિટલ બેંકિંગના વિવિધ પ્રકારો જેમકે એનઇએફટી , આરટીજીએસ , યુપીઆઇ  વગેરેની માહિતી ઉપસ્થિત સહભાગીઓને આપવામાં આવી હતી. છેતરપિંડીની પધ્ધતિઓ જેમ કે ઓટીપી કાંડ  અને બનાવટી ઈ-મેલ્સ  વિષે તેમને વાકેફ કરવામાં આવ્યા હતાં તેમજ સલામત અને સુરક્ષિત ડિજિટલ બેંકિંગ માટે શું કરવું અને શું ના કરવું એ વિષે પણ સાવધાન કરવામાં આવ્યા હતાં. ભોળી જનતાને છેતરનારી બનાવટી યોજનાઓ અને ફિશિંગ  વિષે સહભાગીઓને જાગ્રત રહેવાની સલાહ આપવામાં આવી હતી.
ત્યારબાદ, ભારતીય રિઝર્વ બેંકના મેનેજર સુશ્રી આસ્થા શર્મા દ્વારા અનાધિકૃત બેંકિંગ વ્યવહારોમાં ગ્રાહકની જવાબદારી અને એકીકૃત લોકપાલ યોજના પર ભારતીય રિઝર્વ બેંકની માર્ગદર્શિકા તરફ સહભાગીઓનું ધ્યાન દોરવામાં આવ્યું હતું. તે ઉપરાંત, યુપીઆઇ123પે  અને ડીજીસાથી  ની નવીનતમ જાહેરાત વિષે તેમને માહિતગાર કરવામાં આવ્યા હતાં.
કાર્યક્રમનું સમાપન રસપ્રદ પ્રશ્નોત્તરી સાથે કરવામાં આવ્યું જેમાં સહભાગીઓએ ઉત્સાહપૂર્વક ભાગ લીધો હતો. 1 ગુજરાત ગર્લ્સ બટાલિયન એનસીસી , અમદાવાદના અધિકારીઓ તથા સહભાગીઓ દ્વારા કાર્યક્રમની ખૂબ જ પ્રશંસા કરવામાં આવી.
YP/GP/JD
(Visitor Counter : 65
પ્રધાનમંત્રીનું કાર્યાલય
પ્રધાનમંત્રીએ પશ્ચિમ બંગાળના મુખ્યમંત્રી સાથે રાજ્યના કેટલાક વિસ્તારોમાં પૂરની સ્થિતિ અંગે વાત કરી
પ્રધાનમંત્રી શ્રી નરેન્દ્ર મોદીએ પશ્ચિમ બંગાળના મુખ્યમંત્રી સુશ્રી મમતા બેનર્જી સાથે રાજ્યના કેટલાક વિસ્તારોમાં ડેમમાંથી પાણી છોડવાના કારણે સર્જાયેલી પૂરની સ્થિતિ અંગે વાત કરી હતી. પ્રધાનમંત્રીએ પરિસ્થિતિને હળવી કરવામાં મદદ માટે કેન્દ્ર તરફથી તમામ સંભવિત સહાયની ખાતરી પણ આપી હતી.
પ્રધાનમંત્રી કાર્યાલયના એક ટ્વિટમાં કહેવામાં આવ્યું છે કે, "PM @narendramod એ પશ્ચિમ બંગાળના મુખ્યમંત્રી @MamataOfficial સાથે રાજ્યના કેટલાક વિસ્તારોમાં ડેમમાંથી પાણી છોડવાના કારણે પૂરની સ્થિતિ અંગે વાત કરી હતી. પ્રધાનમંત્રીએ પરિસ્થિતિને હળવી કરવામાં મદદ માટે કેન્દ્ર તરફથી તમામ શક્ય સહાયની ખાતરી આપી હતી.
પ્રધાનમંત્રી મોદી અસરગ્રસ્ત વિસ્તારોમાં રહેલા લોકોની સલામતી અને સુખાકારી માટે પ્રાર્થના કરે છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રશિયન ફેડરેશનના પ્રમુખ મહામહિમ વ્લાદિમીર પુતિન સાથે વાત કરી
પ્રધાનમંત્રી શ્રી નરેન્દ્ર મોદીએ આજે રશિયન ફેડરેશનના પ્રમુખ મહામહિમ વ્લાદિમીર પુતિન સાથે ફોન પર વાત કરી.
બંને નેતાઓએ યુક્રેનની બદલાતી સ્થિતિ અંગે ચર્ચા કરી હતી. રાષ્ટ્રપતિ પુતિને પ્રધાનમંત્રી મોદીને યુક્રેનિયન અને રશિયન ટીમો વચ્ચેની વાટાઘાટોની સ્થિતિ વિશે માહિતી આપી હતી. પ્રધાનમંત્રી મોદીએ રશિયા અને યુક્રેન વચ્ચે ચાલી રહેલી વાટાઘાટોનું સ્વાગત કર્યું અને આશા વ્યક્ત કરી કે તેઓ સંઘર્ષને સમાપ્ત કરવા તરફ દોરી જશે. તેમણે સૂચવ્યું કે રાષ્ટ્રપતિ પુતિન અને રાષ્ટ્રપતિ ઝેલેન્સકી વચ્ચેની સીધી વાતચીતથી ચાલી રહેલા શાંતિ પ્રયાસોમાં ઘણી મદદ મળી શકે છે.
પ્રધાનમંત્રી મોદીએ સુમીમાં હજુ પણ બાકી રહેલા ભારતીય વિદ્યાર્થીઓની સલામતી અને સુરક્ષા માટે તેમની ઊંડી ચિંતા વ્યક્ત કરી હતી. રાષ્ટ્રપતિ પુતિને પ્રધાનમંત્રીને ભારતીય વિદ્યાર્થીઓ સહિત નાગરિકોને બહાર કાઢવાની સુવિધા માટે માનવતાવાદી કોરિડોર સંબંધિત ચાલી રહેલા પગલાં વિશે જાણકારી આપી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં મૃત્યુદર 22 માર્ચ પછી સૌથી નીચલા સ્તરે નોંધાયો
- છેલ્લા 24 કલાકમાં 500થી ઓછા દર્દીઓના મૃત્યુ નોંધાયા
- 14 રાજ્યો/ કેન્દ્ર શાસિત પ્રદેશોમાં દર્દીઓનો મૃત્યુદર 1% કરતાં ઓછો
- 25 ટેલિ-સત્રોનું આયોજન કરવામાં આવ્યું છે જેમાં 34 રાજ્યો/ કેન્દ્ર શાસિત પ્રદેશોમાંથી 393 સંસ્થાએ ભાગ લીધો છે.
- છેલ્લા 24 કલાકમાં દેશમાં 59,105 નવા દર્દીઓ સાજા થઇ ગયા છે

Press Information Bureau
Ministry of Information and Broadcasting
Government of India
ભારતમાં મૃત્યુદર 22 માર્ચ પછી સૌથી નીચલા સ્તરે નોંધાયો, છેલ્લા 24 કલાકમાં 500થી ઓછા દર્દીઓના મૃત્યુ નોંધાયા, 14 રાજ્યો/ કેન્દ્ર શાસિત પ્રદેશોમાં દર્દીઓનો મૃત્યુદર 1% કરતાં ઓછો
વધુ વિગતો માટે: https://pib.gov.in/PressReleasePage.aspx?PRID=1667571
મન કી બાત 2.0ના 17મા એપિસોડમાં પ્રધાનમંત્રીના સંબોધનનો મૂળપાઠ 
વધુ વિગતો માટે: https://pib.gov.in/PressReleasePage.aspx?PRID=1667429
પ્રધાનમંત્રી 27 ઓક્ટોબરના રોજ ઉત્તરપ્રદેશના પીએમ સ્વનિધિ યોજનાના લાભાર્થીઓ સાથે સંવાદ કરશે
વધુ વિગતો માટે: https://pib.gov.in/PressReleasePage.aspx?PRID=1667432
પ્રધાનમંત્રીએ ગુજરાતમાં ત્રણ મુખ્ય પરિયોજનાઓનું ઉદ્ઘાટન કર્યું
વધુ વિગતો માટે: https://pib.gov.in/PressReleasePage.aspx?PRID=1667306
ગુજરાતમાં વીડિયો કોન્ફરન્સિંગના માધ્યમથી ત્રણ મુખ્ય પરિયોજનાઓના ઉદ્ઘાટન પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1667381
આવકવેરાના રિટર્ન અને હિસાબ-તપાસણી અહેવાલો રજૂ કરવાની છેલ્લી તારીખ લંબાવવામાં આવી
વધુ વિગતો માટે: https://pib.gov.in/PressReleasePage.aspx?PRID=1667317
FACT CHECK
(Visitor Counter : 100
પ્રધાનમંત્રીનું કાર્યાલય
પ્રધાનમંત્રીએ મહામહિમ ઈબ્રાહિમ રેઈસીને ઈરાનના રાષ્ટ્રપ્રમુખ તરીકે ચૂંટાવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મહામહિમ ઈબ્રાહિમ રેઈસીને ઈસ્લામિક રિપબ્લિક ઓફ ઈરાનના રાષ્ટ્રપ્રમુખ તરીકે ચૂંટાવા બદલ અભિનંદન પાઠવ્યા હતા.
પ્રધાનમંત્રીએ એક ટ્વીટમાં કહ્યું, “ઈસ્લામિક રિપબ્લિક ઓફ ઈરાનના રાષ્ટ્રપ્રમુખ તરીકે ચૂંટણીમાં વિજેતા થવા બદલ મહામહિમ ઈબ્રાહિમ રેઈસીને અભિનંદન. હું ભારત અને ઈરાન વચ્ચે મધુર સંબંધોને વધુ મજબૂત કરવા માટે તેમની સાથે કામ કરવા માટે આશાન્વિત છું.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
મંત્રીમંડળે ભારતની ઇન્ડિયન કાઉન્સિલ ઓફ મેડિકલ રિસર્ચ અને જર્મનીની ડ્યૂક ફોર્સ્યૂંગ્સગેમેઇન્સચાફ્ટ વી  વચ્ચે સમજૂતી કરાર પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારતના ઇન્ડિયન કાઉન્સિલ ઓફ મેડિકલ રિસર્ચ  અને જર્મનીના ડ્યૂક ફોર્સ્યૂંગ્સગેમેઇન્સચાફ્ટ વી.  વચ્ચે ડિસેમ્બર 2021માં કરવામાં આવેલા સમજૂતી કરાર ની માહિતી આપવામાં આવી હતી. ભારત સરકારના નિયમોની બીજી અનુસૂચિ , 1961ના નિયમ 7ના અનુપાલનમાં આ માહિતી આપવામાં આવી હતી.
MoUનો ઉદ્દેશ:
આ સમજૂતી કરારનો મુખ્ય ઉદ્દેશ વિષવિજ્ઞાન, ઉપેક્ષિત  બીમારી, જવલ્લેજ થતા રોગો અને પારસ્પરિક હિતના અન્ય કોઇપણ ક્ષેત્રો સહિત વિવિધ ક્ષેત્રોમાં તબીબી વિજ્ઞાન/આરોગ્ય સંશોધન ક્ષેત્રે સહકાર આપવાનો છે. વૈજ્ઞાનિક સંશોધન અને ટેકનિકલ વિકાસમાં પારસ્પરિક સહયોગમાં વૈજ્ઞાનિક સંશોધન પ્રોજેક્ટ્સ માટે સંયુક્ત રીતે ભંડોળ આપવાનું તેમજ સંશોધકો દ્વારા આદાનપ્રદાન, તેમજ જેમાં ઉચ્ચ વૈજ્ઞાનિક ધોરણો હોય અને વિજ્ઞાનમાં પ્રગતિ માટે લાભકારક હોય, વૈજ્ઞાનિક દ્રષ્ટિકોણથી મહત્વપૂર્ણ હોય તેવા સંયુક્ત પરિસંવાદો, પરિચર્ચાઓ અને વર્કશોપનું આયોજન સામેલ છે.
નાણાંકીય અસરો:
વૈજ્ઞાનિક સંશોધન અને ટેકનોલોજીમાં પ્રગતિમાં સહયોગમાં વૈજ્ઞાનિક સંશોધન પ્રોજેક્ટ્સ માટે સંયુક્ત રીતે ભંડોળ આપવાનું તેમજ સંશોધકો દ્વારા આદાનપ્રદાન, તેમજ જેમાં ઉચ્ચ વૈજ્ઞાનિક ધોરણો હોય અને વિજ્ઞાનમાં પ્રગતિ માટે લાભાકારક હોય, વૈજ્ઞાનિક દ્રષ્ટિકોણથી મહત્વપૂર્ણ હોય તેવા સંયુક્ત પરિસંવાદો, પરિચર્ચાઓ અને વર્કશોપનું આયોજન સામેલ છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 137
પ્રધાનમંત્રીનું કાર્યાલય
પ્રધાનમંત્રીએ એશિયાઇ રમતોત્સવ 2018માં ઉત્કૃષ્ટ પ્રદર્શન કરવા બદલ ભારતીય રમતવીરોની ટુકડીને અભિનંદન પાઠવ્યાં
પ્રધાનમંત્રી શ્રી નરેન્દ્ર મોદીએ એશિયાઇ રસતોત્સવ 2018માં ભારતીય રમતવીરોની ટુકડીને તેમનાં ઉત્કૃષ્ટ પ્રદર્શન બદલ અભિનંદન પાઠવ્યાં છે.
પ્રધાનમંત્રીએ શ્રેણીબદ્ધ ટ્વીટ કરીને કહ્યું હતું કે, “જ્યારે એશિયાઇ રમતોત્સવ 2018 પૂર્ણ થવાની નજીક છે, ત્યારે હું ભારતીય રમતવીરોની ટુકડીને એક વાર ફરી અભિનંદન પાઠવું છું. એશિયાઇ રમતોત્સવનાં ઇતિહાસમાં 2018નો રમતોત્સવ ભારત માટે શ્રેષ્ઠ રહ્યો છે. રમતોત્સવમાં સામેલ થયેલ દરેક રમતવીર ભારતનું ગૌરવ છે. એશિયાઇ રમતોત્સવ 2018 દરમિયાન આપણે વિવિધ રમતોમાં આપણી સ્થિતિ મજબૂત કરી છે, ત્યાં આપણે ઐતિહાસિક રીતે અભૂતપૂર્વ દેખાવ કર્યો છે અને એ રમતોમાં ચંદ્રકો મેળવ્યાં છે. આપણાં રમતવીરો એશિયાઇ રમતોત્સવમાં અગાઉ આટલું ઉત્કૃષ્ટ પ્રદર્શન કરી શક્યાં નહોતાં. આ ખૂબ સકારાત્મક બાબત છે તેમજ હવે આગળ પણ જુદી-જુદી રમતોમાં ભારતીય રમતવીરોને આ સફળતાના મીઠાં ફળ ચાખવા મળશે. હું દરેક રમતવીરનાં કોચ, સપોર્ટ સ્ટાફ, માતાપિતાઓ, પરિવારજનો અને મિત્રોની પ્રશંસા કરું છું. આપણાં વિજેતાઓને સતત સાથસહકાર આપવા બદલ તમારો આભાર. આપણાં તમામ રમતવીરોને ભવિષ્યમાં તેમનાં સતત વધુ સારા પ્રદર્શન માટે બદલ મારી શુભેચ્છા. એશિયાઇ રમતોત્સવ 2018નું યાદગાર આયોજન કરવા બદલ ઇન્ડોનેશિયાનાં રાષ્ટ્રપતિ જોકો વિડોડો અને ત્યાનાં નાગરિકોને અભિનંદન. આ રમતોમાં દરેક દેશનાં રમતવીરોએ ઉત્કૃષ્ટ પ્રદર્શન કર્યું હતું અને ખેલદિલીની ભાવના જોવા મળી હતી.”
RP
(Visitor Counter : 111
પ્રધાનમંત્રીનું કાર્યાલય
પ્રધાનમંત્રીએ ભૂતપૂર્વ પ્રધાનમંત્રી, ઇન્દિરા ગાંધીને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી ઈન્દિરા ગાંધીને તેમની જન્મજયંતી પર શ્રદ્ધાંજલિ અર્પણ કરી છે.
પ્રધાનમંત્રીએ ટ્વીટ કર્યું;
"આપણા ભૂતપૂર્વ પ્રધાનમંત્રી શ્રીમતી ઇન્દિરા ગાંધીજીને તેમની જન્મજયંતી પર શ્રદ્ધાંજલિ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ મધ્યપ્રદેશના સિધીમાં બસ અકસ્માતમાં જીવ ગુમાવનારા લોકો માટે શોક વ્યક્ત કર્યો
પીએમએનઆરએફમાંથી મૃતક માટે રૂ. 2 લાખ અને ઘાયલ થયેલા લોકો માટે રૂ. 50,000ની સહાય જાહેર
પ્રધાનમંત્રી શ્રી નરેન્દ્ર મોદીએ મધ્યપ્રદેશના સિધીમાં બસના અકસ્માતને કારણે જીવ ગુમાવનારા લોકો માટે શોક વ્યક્ત કર્યો છે. તેમણે પીએમએનઆરએફમાંથી રૂ. 2 લાખ દરેક મૃતકના નજીકના પરિજન માટે અને ઘાયલ લોકો માટે રૂ. 50,000ની સહાય જાહેર કરી.
પ્રધાનમંત્રી કચેરીએ ટ્વીટ કર્યું;
“સિધીમાં બસ અકસ્માત, મધ્યપ્રદેશ વેદના અનુભવે છે. આ દુઃખદ સમયમાં, મારા વિચારો તે લોકો સાથે છે જેમણે તેમના પ્રિયજનો ગુમાવ્યા છે. હું ઇજાગ્રસ્તો ઝડપથી સ્વસ્થ થાય એવી કામના કરું છું. મધ્યપ્રદેશ સરકાર અસરગ્રસ્ત બધાને તમામ શક્ય સહાય પૂરી પાડી રહી છે. ”
“પીએમએનઆરએફમાંથી રૂ. 2 લાખ દરેક મૃતકના નજીકના પરિજન માટે આપવામાં આવશે. ઘાયલ લોકો માટે રૂ. 50,000 આપવામાં આવશે"
GP/JD
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ આંધ્રપ્રદેશના મુખ્યમંત્રી સાથે ચક્રવાતી તોફાન ‘ગુલાબ’ અંગે ચર્ચા કરી
પ્રધાનમંત્રી શ્રી નરેન્દ્ર મોદીએ આજે આંધ્રપ્રદેશના મુખ્યમંત્રી શ્રી વાય એસ જગનમોહન રેડ્ડી સાથે વાતચીત કરી અને ચક્રવાતી તોફાન ‘ગુલાબ’ને ધ્યાનમાં રાખીને ઉત્પન્ન થયેલી સ્થિતિનો તાગ મેળવ્યો હતો. પ્રધાનમંત્રીએ તેમને કેન્દ્રની તરફથી દરેક શક્ય મદદનું આશ્વાસન પણ આપ્યું છે.
પ્રધાનમંત્રીએ એક ટ્વીટમાં કહ્યું;
“આંધ્રપ્રદેશના મુખ્યમંત્રી શ્રી @ysjagan સાથે વાતચીત કરી અને ચક્રવાતી તોફાન ‘ગુલાબ’ને ધ્યાનમાં રાખીને ઉત્પન્ન થયેલી સ્થિતિનો તાગ મેળવ્યો. કેન્દ્રની તરફથી દરેક શક્ય મદદનું આશ્વાસન આપ્યું છે. હું સૌની સુરક્ષા અને ખુશાલી માટે પ્રાર્થના કરૂં છું.’
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 211. 66 કરોડને પાર
12-14 વર્ષની વય જૂથ માટે 4.02 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 86,591
છેલ્લા 24 કલાકમાં 9,436 દૈનિક નવા કેસ નોંધાયા
સાજા થવાનો દર હાલમાં 98.62%
સાપ્તાહિક પોઝિટિવિટી દર 2.70%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 211.66 Cr  ને વટાવી ગયું છે. આ 2,82,08,570 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.02 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,13,932
|
|
બીજો ડોઝ
|
|
1,01,05,548
|
|
સાવચેતી ડોઝ
|
|
67,22,684
|
|
FLWs
|
|
પ્રથમ ડોઝ
|
|
1,84,34,350
|
|
બીજો ડોઝ
|
|
1,76,96,816
|
|
સાવચેતી ડોઝ
|
|
1,30,86,008
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
4,02,51,855
|
|
બીજો ડોઝ
|
|
3,00,68,992
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,16,50,847
|
|
બીજો ડોઝ
|
|
5,22,59,094
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
56,05,07,685
|
|
બીજો ડોઝ
|
|
51,27,89,310
|
|
સાવચેતી ડોઝ
|
|
5,87,72,292
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,38,89,334
|
|
બીજો ડોઝ
|
|
19,62,49,040
|
|
સાવચેતી ડોઝ
|
|
3,34,03,843
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,75,71,104
|
|
બીજો ડોઝ
|
|
12,26,65,911
|
|
સાવચેતી ડોઝ
|
|
4,00,96,763
|
|
સાવચેતી ડોઝ
|
|
15,20,81,590
|
|
કુલ
|
|
2,11,66,35,408
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 87,311 થયો છે. દેશના કુલ પોઝિટિવ કેસના 0.19% સક્રિય કેસ છે.
પરિણામે, ભારતનો રિકવરી રેટ 98.62% છે. છેલ્લા 24 કલાકમાં 9,999 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,37,93,787 છે.
છેલ્લા 24 કલાકમાં 9,436 નવા કેસ નોંધાયા છે.
છેલ્લા 24 કલાકમાં કુલ 3,22,551 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 88.50 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 2.70% છે અને દૈનિક સકારાત્મકતા દર 2.93% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
પ્રધાનમંત્રીનું કાર્યાલય
12મી બ્રિક્સ શિખર મંત્રણા દરમિયાન પ્રધાનમંત્રીના સંબોધનનો મૂળપાઠ
મહાનુભવો,
બ્રિક્સની વિવિધ સંસ્થાઓ દ્વારા આ સંબોધન બદલ આભાર. બ્રિક્સ રાષ્ટ્રીય સુરક્ષા સલાહકારોની 10મી બેઠકની સમીક્ષા બદલ હું શ્રી પાત્રુશેવનો આભાર વ્યક્ત કરું છું.
પ્રારંભમાં મેં જણાવ્યું તે અનુસાર, બ્રિક્સ ત્રાસવાદ વિરોધી વ્યૂહનીતિને અંતિમ ઓપ આપવો તે એક મહત્વપૂર્ણ સિદ્ધિ છે. મારું સૂચન છે કે આપણા NSA એક ત્રાસવાદ વિરોધી એક્શન પ્લાન પર ચર્ચા કરે.
હું બ્રિક્સ વ્યવસાય પરિષદના અસ્થાયી અધ્યક્ષ શ્રી સર્ગેઇ કાતિરિનનો પણ આભાર વ્યક્ત કરવા માંગુ છું.
આપણી વચ્ચે આર્થિક એકીકૃતતાની મુખ્ય જવાબદારી ખાનગી ક્ષેત્રોના જ હાથમાં હશે. મારું સૂચન છે કે, બ્રિક્સ વ્યવસાય પરિષદ આપણા પારસ્પરિક વ્યાપરને 500 બિલિયન ડૉલરના લક્ષ્ય સુધી લઇ જવા માટે એક નક્કર યોજના બનાવે.
ન્યૂ ડેવલપમેન્ટ બેંકના અધ્યક્ષનો પદભાર સંભાળવા બદલ હું શ્રી માર્કોસ ટ્રોયજોને અભિનંદન પાઠવું છું.
NDBનો નાણાકીય સહકાર કોવિડના સંદર્ભમાં ઘણો વધુ ઉપયોગી રહેશે. મને ખુશી છે કે, NDBએ રશિયામાં કચેરી શરૂ કરી છે અને હું આશા વ્યક્ત કરું છુ કે, આવતા વર્ષે આપ ભારતમાં આપની પ્રાદેશિક કચેરીનો પણ પ્રારંભ કરશો.
હું શ્રી ઇગર શુવાલોવને બ્રિક્સ આંતર બેંક સહકાર વ્યવસ્થાતંત્રના કાર્ય બદલ અભિનંદન પાઠવું છું. આ ખુશીની વાત છે કે, આપણી વિકાસ બેંકો વચ્ચે ‘જવાબદારીપૂર્ણ ફાઇનાન્સિંગ માટે સિદ્ધાંતો’ બાબતે સંમતિ સાધવામાં આવી છે.
બ્રિક્સ મહિલા ગઠબંધનનું આયોજન રાષ્ટ્રપતિ પુતિનની વિશેષ પ્રાથમિકતા હતી અને તેમની આ દૂરંદેશી હવે સફળ થઇ ગઇ છે.
હું ગઠબંધનના ચેરપર્સન સુશ્રી એના નેસ્તેરોવાનો તેમના અહેવાલ બદલ આભાર વ્યક્ત કરું છું.
અમે ભારતમાં મહિલા ઉદ્યમશીલતાને પ્રોત્સાહન આપવા માટે અનેક પ્રયાસો કરી રહ્યાં છીએ. આ ગઠબંધનના માધ્યમથી આ ક્ષેત્રમાં આંતર બ્રિક્સ સહકારમાં વૃદ્ધિ થશે.
ફરી એકવાર, આપ સૌનો, ખાસ કરીને આપણા યજમાન રાષ્ટ્રપ્રમુખ શ્રીમાન પુતિનનો હું હાર્દિક આભાર વ્યક્ત કરું છું.
SD/GP
(
પ્રધાનમંત્રીનું કાર્યાલય
ફ્રાંસનાં યુરોપ અને વિદેશી બાબતોનાં મંત્રીએ પ્રધાનમંત્રી સાથે મુલાકાત કરી
ફ્રાંસનાં યુરોપ અને વિદેશી બાબતોનાં મંત્રી શ્રી જ્યાં યે લી દારિયાંએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી.
પ્રધાનમંત્રીએ ફ્રાંસનાં સ્ટ્રાસબોર્ગેમાં તાજેતરમાં થયેલા આતંકવાદી હુમલાનાં પીડિતો પ્રત્યે સહાનુભૂતિ વ્યક્ત કરી હતી અને કહ્યું હતું કે, ભારત આતંકવાદ સામેની લડાઈમાં ફ્રાંસની સાથે ઊભો છે.
પ્રધાનમંત્રીએ માર્ચ, 2018માં રાષ્ટ્રપતિ મેક્રોંની ભારતની રાજકીય યાત્રા અને આર્જેન્ટીનામાં જી20 દેશનાં સંમેલન દરમિયાન તાજેતરની મુલાકાતને યાદ કરી હતી.
શ્રી લી દારિયાએ દ્વિપક્ષીય સંબંધોમાં તાજેતરનાં ઘટનાક્રમો તથા પ્રાદેશિક અને આંતરરાષ્ટ્રીય મુદ્દા પર ફ્રાંસનાં દ્રષ્ટિકોણ બાબતે પ્રધાનમંત્રીને જાણકારી આપી હતી. પ્રધાનમંત્રીએ સંરક્ષણ, અંતરિક્ષ, આતંકવાદ વિરોધ, દરિયાઈ સુરક્ષા અને નાગરિક પરમાણુ સહયોગ સહિત તમામ ક્ષેત્રોમાં દ્વિપક્ષીય સંબંધોની સુદ્રઢતાનું સ્વાગત કર્યું હતું.
RP
(Visitor Counter : 97
રેલવે મંત્રાલય
દિવસની 4 ટ્રેનોથી શરુ કરીને હવે દિવસની 145 ટ્રેનો, ભારતીય રેલવેએ શ્રમિક સ્પેશ્યલના માધ્યમથી “ઘરે પાછા ફરીએ”ના તેના મિશનને મોટાપાયે ગતિ પ્રદાન કરી
અટવાયેલા તમામ લોકોને તેમના ઘરે પાછા લઇ જવા માટેના પ્રયાસના ભાગરૂપે માત્ર 1 જ દિવસમાં 2 લાખથી વધુ સ્થળાંતર કરનારા શ્રમિકોને પહોંચાડવામાં સીમા સ્તંભ પાર કર્યો
મે 1ના રોજ 5000 મુસાફરોથી લઈને મે 14ના રોજ 2.10 લાખથી વધુ મુસાફરો, 2 અઠવાડિયા કરતા ઓછા સમયમાં સીમાચિહ્ન ઓળંગાયું
અત્યાર સુધીમાં આ “શ્રમિક સ્પેશ્યલ” ટ્રેનોના માધ્યમથી 12 લાખથી વધુ મુસાફરો પોતાના ઘરે પહોંચી ગયા છે
સ્થળાંતર કરનારા શ્રમિકોને તેમના ઘરે લઇ જવા માટે અત્યાર સુધીમાં 1000થી વધુ સ્પેશ્યલ ટ્રેનો કાર્યરત કરવામાં આવી છે
મિશન મોડ અંતર્ગત,રેલવે દિવસની 300 “શ્રમિક સ્પેશ્યલ” ટ્રેનો ચલાવવા તૈયાર જેથી આ “શ્રમિક સ્પેશ્યલ” ટ્રેનોમાં દિવસના 4 લાખથી વધુ અટવાયેલા લોકોનું સ્થળાંતર કરી શકાય
ગૃહ બાબતોના મંત્રાલયના આદેશ બાદ રેલવે દ્વારા “શ્રમ દિવસ”ના અવસર પર 1 મે 2020થી “શ્રમિક સ્પેશ્યલ” ટ્રેનો ચલાવવાનું શરુ કરવામાં આવ્યું હતું જેથી કરીને લોકડાઉનના કારણે જુદા જુદા સ્થળો પર અટવાઈ પડેલા સ્થળાંતર કરતા શ્રમિકો, યાત્રાળુઓ, પ્રવાસીઓ, વિદ્યાર્થીઓ અને અન્ય લોકોને તેમના સ્થળે પહોંચાડી શકાય.
1 મે 2020ના રોજ 4 ટ્રેનોથી શરુ કરીને ભારતીયરેલવે દ્વારા છેલ્લા 15 દિવસ દરમિયાન આ પ્રકારની 1000થી વધુ શ્રમ શક્તિ ટ્રેનો સફળતાપૂર્વક સંચાલિત કરવામાં આવી છે. 14 મે 2020ના રોજ યાદગાર સિદ્ધિ રૂપે જુદા જુદા રાજ્યોમાંથી કુલ 145 “શ્રમિક સ્પેશ્યલ” ટ્રેનો ચલાવવામાં આવી હતી જેમાં 2.10 લાખથી વધુ મુસાફરોને તેમના ઘરે પાછા લઇ જવામાં આવ્યા હતા.
આવું પહેલી વાર બન્યું હતું કે એક જ દિવસની અંદર શ્રમિક ટ્રેનોમાં મુસાફરોની સંખ્યા 2 લાખને પાર કરી ગઈ હતી.
અત્રે યાદ કરવું ઘટે કે 1 મે 2020ના રોજ માત્ર 5000 મુસાફરોની સાથે આ શ્રમિક ટ્રેનો કાર્યાન્વિત કરવામાં હતી.
અત્યાર સુધીમાં આ “શ્રમિક સ્પેશ્યલ” ટ્રેનો દ્વારા 12 લાખથી વધુ મુસાફરો પોતાના ઘરના રાજ્યોમાં પહોંચી ચુક્યા છે.
આ ટ્રેનો જુદા જુદા રાજ્યો જેવા કે આંધ્ર પ્રદેશ, આસામ, બિહાર, છત્તીસગઢ, હિમાચલ પ્રદેશ, જમ્મુ અને કાશ્મીર, ઝારખંડ, કર્ણાટક, કેરલા, મધ્ય પ્રદેશ, મહારાષ્ટ્ર, મણીપુર, ઓડીશા, રાજસ્થાન, તમિલનાડુ, તેલંગાણા, ત્રિપુરા, ઉત્તરપ્રદેશ, ઉત્તરાખંડ અને પશ્ચિમ બંગાળમાં પહોંચાડવામાં આવી હતી.
અત્રે નોંધનીય છે કે તમામ અટવાયેલા સ્થળાંતર કરતા શ્રમિકોને પાછા તેમના ઘરે પહોંચાડવાના મિશન અંતર્ગત દિવસના 4 લાખથી વધુ અટવાયેલા લોકોને પહોંચાડવા માટેરેલવે દ્વારા દિવસની 300 જેટલી “શ્રમિક સ્પેશ્યલ” ટ્રેનો ચલાવવા માટે રાજ્ય સરકારો સાથેનારેલવે ના સંકલનમાં પણ ગતિ આવી છે.
આ “શ્રમિક સ્પેશ્યલ” ટ્રેનો જ્યારે જે રાજ્યોમાં મુસાફરોને મોકલવામાં આવી રહ્યા છે અને જે રાજ્યોમાંથી તેમને લઇ જવામાં આવી રહ્યા છે તે બંને બાજુએથી પરવાનગી મળ્યા બાદ જ રેલવે દ્વારા આ ટ્રેનો ચલાવવામાં આવી રહી છે. ટ્રેન પર ચઢતા પહેલા મુસાફરોનું યોગ્ય સ્ક્રીનીંગ કરવામાં આવી રહ્યું છે. પ્રવાસ દરમિયાન મુસાફરોને વિના મુલ્યે ભોજન અને પાણી પૂરું પાડવામાં આવી રહ્યું છે.
GP/DS
(
પેટ્રોલિયમ અને કુદરતી ગેસ મંત્રાલય
અંદાજે 85 લાખ PMUY લાભાર્થીઓએ એપ્રિલ 2020માં LPG સિલિન્ડર મેળવ્યા
આવશ્યક સેવા પૂરી પાડવા અને કોવિડ-19 સામે દેશની લડાઇમાં સહકાર આપવા માટે LPG સિલિન્ડર ડિલિવરીની પૂરવઠા સાંકળમાં જોડાયેલા લોકો અવિરત કામ કરી રહ્યા છે
કોવિડ-19 સામે આર્થિક પ્રતિક્રિયાના ભાગરૂપે ભારત સરકારે પ્રધાનમંત્રી ગરીબ કલ્યાણ યોજના અંતર્ગત ગરીબલક્ષી વિવિધ પહેલ હાથ ધરવાની જાહેરાત કરી છે. કોરોનાવાયરસના કારણે ઉભા થયેલા આર્થિક વિક્ષેપોમાં ગરીબોને જે મુશ્કેલીઓનો સામનો કરવો પડે છે તે દૂર કરવાના આશયથી આ પહેલ હાથ ધરવામાં આવી રહી છે. આ યોજના અનુસાર, એપ્રિલથી જૂન 2020 દરમિયાન ત્રણ મહિના સુધી ઉજ્જવલા યોજનાના લાભાર્થીઓને મફત LPG સિલિન્ડર આપવામાં આવશે.
અત્યાર સુધીમાં, ઓઇલ માર્કેટિંગ કંપનીઓ દ્વારા 7.15 કરોડ PMUY લાભાર્થીઓના ખાતામાં PMGKY હેઠળ મફત LPG સિલિન્ડરની ડિલિવરી લેવા માટે રૂ. 5,606 કરોડ ટ્રાન્સફર કરી દેવામાં આવ્યા છે. લાભાર્થીઓ દ્વારા આ મહિને 1.26 કરોડ સિલિન્ડરનું બુકિંગ કરવામાં આવ્યું છે જેમાંથી 85 લાખ સિલિડન્ડર PMUYના લાભાર્થીઓને ડિલિવર કરવામાં આવ્યા છે.
દેશમાં LPGના 27.87 કરોડ સક્રિય ગ્રાહકો છે જેમાંથી 8 કરોડથી વધુ PMUY લાભાર્થીઓના ખાતા છે. લૉકડાઉનથી અત્યાર સુધીમાં 50 થી 60 લાખ સિલિન્ડરની ડિલિવરી સમગ્ર દેશમાં દરરોજ કરવામાં આવી છે. સમગ્ર દેશમાં લૉકડાઉનનો અમલ છે અને લોકો તેમના ઘરે સલામત રહે તે માટે LPGના ડિલિવરી બોય અને LPGની સંપૂર્ણ પૂરવઠા સાંકળના તમામ કર્મચારીઓ લોકોને તેમના ઘરે સ્વચ્છ ઇંધણ પહોંચાડવા માટે અવિરત મહેનત કરી રહ્યા છે.
પર્વતીય પ્રદેશોથી માંડીને પાણીવાળા વિસ્તારો અને રણોમાં આવેલા નાના ગામડાઓથી માંડીને જંગલમાં આવેલી વસાહતો સુધી, કોરોનાવાયરસ સામેના યોદ્ધાઓ અડગ રીતે તેમની ફરજ નિભાવી રહ્યા છે અને સમયસર ડિલિવરી પહોંચાડી રહ્યા છે. કસોટીના સમયમાં પણ, મોટાભાગના સ્થળોઓ સિલિન્ડરની ડિલિવરીનો પ્રતિક્ષા સમય 2 દિવસથી ઓછો છે. IOCL, BPCL અને HPCL જેવી ઓઇલ માર્કેટિંગ કંપનીઓએ એક વખતના વિશેષ પગલાંરૂપે, LPG ડીલરશીપમાં શોરૂમનો સ્ટાફ, ગોડાન-કીપર, મિકેનિક્સ અને ડિલિવરી બોય સહિત ફરજ નિભાવતા કોઇપણ કર્મચારીને દુર્ભાગ્યવશ કોવિડ-19ની અસરના કારણે ચેપ લાગે અને મૃત્યુ થાય તો રૂપિયા 5 લાખનું વળતર આપવાની જાહેરાત કરવામાં આવી છે.
પ્રધાનમંત્રી ઉજ્જવલા યોજના અંતર્ગત 31.03.2020 સુધીમાં LPG જોડાણ લગાવેલું હોય તેવા તમામ ગ્રાહકો પ્રધાનમંત્રી ગરીબ કલ્યાણ યોજના હેઠળ લાભ લેવા માટે યોગ્યતા ધરાવે છે. આ યોજનાની શરૂઆત 1 એપ્રિલ 2020થી થઇ છે અને 30 જૂન 2020 સુધી ચાલશે. આ યોજના અંતર્ગત, ઓઇલ માર્કેટિંગ કંપનીઓ ગ્રાહકના પેકેજ અનુસાર 14.2 કિલો અથવા 5 કિલોના એક રીફિલની RSP જેટલી રકમ PMUY ગ્રાહકના લિંક કરેલા બેંક ખાતામાં અગાઉથી જ ટ્રાન્સફર કરી દે છે જેથી ડિલિવરી વખતે તેઓ આ રકમ ચુકવીને પોતાનું સિલિન્ડર મેળવી શકે.
GP/RP